**ROMÂNIA**

**JUDEŢUL SATU MARE**

**CONSILIUL JUDEŢEAN**

**Proiect de hotărâre nr. \_\_\_\_\_\_\_ din data \_\_\_\_\_\_\_\_\_\_\_**

**privind aprobarea ”Strategiei județene de dezvoltare a serviciilor sociale 2022-2027 pentru**

**județul Satu Mare”**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

luând în considerare:

- Nota de fundamentare a Direcției Generale de Asistență Socială și Protecția Copilului Satu Mare nr. 80684/16.11.2022 înaintată la registratura Consiliului Județean Satu Mare și înregistrată cu nr. 24624/16.11.2022,

- Avizul favorabil al Comisiei privind Incluziunea Socială a județului Satu Mare, conform Adresei nr.10677/11.11.2022 emis de Instituția Prefectului – Județul Satu Mare,

- Studiul de impact înaintat prin Adresa nr. 82748/23.11.2022, înregistrată la registratura Consiliului Județean Satu Mare cu nr. 25140/23.11.2022,

ținând cont de prevederile:

- art. 3 alin. (3) lit. a) din Anexa nr.1 la HG nr. 797/2017 pentru aprobarea regulamentelor-cadru de organizare și funcționare a serviciilor publice de asistență socială și a structurii orientative de personal

- art. 117 alin. (1) din Legea nr. 292/2011 a asistenței sociale, cu modificările și completările ulterioare,

- art. 20 alin. (1) lit. j) din Legea nr. 273/2006, privind finanţele publice locale cu modificările şi completările ulterioare;

- art. 7 alin. (2) din Legea nr. 52/2003, republicată, privind transparența decizională în administrația publică;

în temeiul prevederilor art. 173 alin. (1) lit. b) și alin. (3) lit. d) precum și cele ale art. 182 alin. (1) respectiv art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobă ”Strategia județeană de dezvoltare a serviciilor sociale 2022-2027 pentru județul Satu Mare” conform ***Anexei*** care face parte integrantă din prezenta hotărâre.

**Art. 2.** Cu ducerea la îndeplinire a prezentei se încredințează președintele Consiliului Județean Satu Mare și Direcția Generală de Asistență Socială și Protecția Copilului, județul Satu Mare.

**Art. 3.** Prezenta se comunică președintelui Consiliului Județean Satu Mare, Direcției Generale de Asistență Socială și Protecția Copilului, Direcției Dezvoltare Regională din cadrul aparatului de specialitate al Consiliului Județean Satu Mare și se aduce la cunoștință publică prin grija secretarului general al județului.

**Satu Mare, \_\_\_\_\_\_\_\_\_\_\_\_2022**

**INIŢIATOR,**

**PREŞEDINTEAVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red.Tehn R.A.L../Ex.5

**JUDEŢUL SATU MARE**

**CONSILIUL JUDEŢEAN SATU MARE**

**PREŞEDINTE**

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea Strategiei județene de dezvoltare a serviciilor sociale 2022-2027,**

**județul Satu Mare și a Planului de implementare a Strategiei județene de dezvoltare**

**a serviciilor sociale 2022-2027, județul Satu Mare**

Existența unei strategii de dezvoltare este o condiție esențială pentru asigurarea unei dezvoltări economice și sociale durabile. Prin realizarea Strategiei de Dezvoltare a județului Satu Mare pentru perioada 2021-2030, Unitatea Administrativ Teritorială Județul Satu Mare își dorește un management orientat spre performanță ce implică planificare strategică multianuală, programe, asigurarea participării informate la decizie, nu doar a factorilor implicați ci și a celor afectați sau interesați de acea decizie, precum și fundamentarea temeinică a acestor politici publice.

Strategia de dezvoltare reprezintă cadrul pentru o viziune pe termen lung asupra dezvoltării armonioase, echilibrate și durabile a județului Satu Mare, reprezentând un demers ambițios și dificil, dar foarte necesar.

Condiție esențială pentru o dezvoltare armonioasă este deținerea unei documentații de sinteză, care să permită practicarea unui management performant în eficientizarea alocării și utilizării resurselor economice financiare deținute.

În acest sens Unitatea Administrativ Teritorială Județul Satu Mare a încheiat contractul de servicii nr. 77/15.03.2021, cu operatorul SC. SIGMA MOBILITY ENGINEERING SRL., în calitate de prestator, având ca obiect elaborarea Strategiei de Dezvoltare a Județului Satu Mare pentru perioada 2021-2030, cu Actul adițional nr. 1/ 19.07.2021, respectiv Actul adițional nr.2/ 08.11.2021.

Strategia de Dezvoltare a județului Satu Mare pentru perioada 2021-2030 fixează prioritățile de dezvoltare ale comunității și direcțiile de acțiune pentru atingerea acestor priorități pe termen mediu și lung, pornind de la analiza contextului economic și social existent, reprezentând un instrument de planificare în vederea dezvoltării durabile a Județului Satu Mare.

Strategia de Dezvoltare a Județului Satu Mare pentru perioada 2021-2030, a fost transmisă Agenției pentru Protecția Mediului Satu Mare pentru parcurgerea etapelor de reglementare conform Hotărârii de Guvern nr. 1076/2004 privind stabilirea procedurii de realizare a evaluării de mediu pentru planuri și programe.

Ca urmare a parcurgerii etapelor de reglementare, Agenția pentru Protecția Mediului Satu Mare a emis Decizia etapei de încadrare nr. 1209/ 05.09.2022 în vederea adoptării planului - “Strategia de Dezvoltare a Județului Satu Mare pentru perioada 2021-2030”.

Implementarea strategiei va conduce la dezvoltarea continuă a județului Satu Mare până în 2030, la crearea unui spațiu, în care așteptările locuitorilor, turiștilor respectiv oamenilor de afaceri să fie îndeplinite, unde județul este axat pe dezvoltare în scopul dezvoltării calității vieții locuitorilor acestuia, crearea de către oportunități de afaceri cât mai durabile pentru antreprenori și investitori precum și atragerea unui număr cât mai mare de turiști.

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**privind aprobarea Strategiei județene de dezvoltare a serviciilor sociale 2022-2027,**

**județul Satu Mare și a Planului de implementare a Strategiei județene de dezvoltare**

**a serviciilor sociale 2022-2027, județul Satu Mare**

**INIȚIATOR:**

**PREȘEDINTE**

**Pataki Csaba**

Red /tehn: Filip Mihaela

Nr ex.5

**JUDEŢUL SATU MARE**

**CONSILIUL JUDEŢEAN**

**DIRECŢIA DEZVOLTARE REGIONALĂ**

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**privind aprobarea Strategiei județene de dezvoltare a serviciilor sociale 2022-2027,**

**județul Satu Mare și a Planului de implementare a Strategiei județene de dezvoltare**

**a serviciilor sociale 2022-2027, județul Satu Mare**

Existența unei strategii de dezvoltare este o condiție esențială pentru asigurarea unei dezvoltări economice și sociale durabile. Această strategie trebuie să fie adaptată la tendințele naționale și internaționale, prin respectarea politicilor și programelor la nivel european respectiv a planurilor, programelor și strategiilor naționale, regionale și județene.

Strategia oferă viziunea pentru dezvoltarea durabilă a județului, fiind de importanță majoră în tot procesul de planificare teritorială și de elaborare a politicilor publice la nivelul județului Satu Mare.

Unitatea Administrativ Teritorială Județul Satu Mare, își dorește, prin realizarea Strategiei de Dezvoltare a Județului Satu Mare pentru perioada 2021-2030, un management orientat spre performanță ce implică planificare strategică multianuală, programe, asigurarea participării informate la decizie, nu doar a factorilor implicați, ci și a celor afectați sau interesați de acea decizie, precum și fundamentarea temeinică a acestor politici publice.

În acest sens, a încheiat contractul de servicii nr. 77/15.03.2021, cu operatorul SC. SIGMA MOBILITY ENGINEERING SRL., în calitate de prestator, având ca obiect elaborarea Strategiei de Dezvoltare a Județului Satu Mare pentru perioada 2021-2030.

Implementarea strategiei va conduce la dezvoltarea continuă a județului Satu Mare până în 2030, la crearea unui spațiu, în care așteptările locuitorilor, turiștilor respectiv oamenilor de afaceri să fie îndeplinite, strategia fiind axată pe dezvoltare în scopul dezvoltării calității vieții locuitorilor acestuia, crearea de oportunități de afaceri cât mai durabile pentru antreprenori și investitori precum și atragerea unui număr cât mai mare de turiști.

**Obiectivul general** al Strategiei de Dezvoltare a Județului Satu Mare pentru perioada 2021-2030 este: *Zonă atractivă pentru locuire și turism, cu un nivel ridicat al calității vieții într-un mediu ospitalier și durabil, care oferă oportunități valoroase pentru asigurarea unui cadru economic competitiv!*

Atingerea viziunii potrivit căreia în anul 2030 Județul Satu Mare va fi o zonă atractivă pentru locuire și turism, cu un nivel ridicat al calității vieții într-un mediu ospitalier și durabil, care oferă oportunități valoroase pentru asigurarea unui cadru economic competitiv este condiționată de plasarea pe picior de egalitate a intervențiilor orientate către integrarea socială, dezvoltarea potențialului turistic și a celor dedicate viabilității economiei locale. În corelare cu potențialul și nevoile de dezvoltare locale au fost identificate trei priorități cheie/ direcții strategice:

* A. Îmbunătățirea calității vieții locuitorilor
* B. Valorificarea potențialului turistic
* C. Creșterea competitivității economice

Obiectivele specifice (cu caracter sectorial) propuse vin în întâmpinarea deficiențelor identificate la nivel local, urmărind integrarea aspectelor favorabile dezvoltării echilibrate a Județului Satu Mare, în concordanță cu viziunea formulată. Acestea sunt:

* OS1. Economie durabilă și reziliență, susținută de tehnologii inovative
* OS2. Mediu natural și antropic protejate, peisaj și patrimoniu cultural puse în valoare
* OS3. Conectivitate teritorială îmbunătățită, infrastructuri de bază pentru locuire și activități economice dezvoltate
* OS4. Servicii de sănătate și educație performante, incluziune și protecție socială
* OS5. Servicii publice de calitate ridicată, susținute de capacitate administrativă consolidată

Rezultatele analizei diagnostic au fost coroborate cu analiza SWOT și cu prioritățile de dezvoltare ale Regiunii Nord Vest pentru perioada 2021-2027.

Viziunea propusă este susținută de obiective specifice și direcții de acțiune pe termen mediu și lung. Direcțiile de acțiune grupează o serie de măsuri ce vizează obiective similare și se concentrează pe coordonarea acestora în timp și spațiu, pentru a maximiza beneficiile. Direcțiile de acțiuni și măsurile propuse pentru fiecare obiectiv specific sunt prezentate în tabelul următor:

| **Obiective specifice** | **Direcții de acțiune** | **Măsuri** |
| --- | --- | --- |
| **OS1.** **Economie durabilă și reziliență, susținută de tehnologii inovative** | **1.1.** Sprijinirea dezvoltării activităților economice | **1.1.1.** Înființarea și dezvoltarea de structuri suport precum parcuri industriale, incubatoare și acceleratoare de afaceri |
| **1.1.2.** Sprijinirea investițiilor în tehnologii inovative și echipamente care să susțină competitivitatea economică și implementarea mecanismelor economiei circulante în companii |
| **1.1.3.** Promovarea oportunităților locale de afaceri, în scopul atragerii de noi investitori |
| **1.2.** Valorificarea în scop economic a resurselor turistice și dezvoltarea infrastructurii suport | **1.2.1.** Crearea unui concept turistic integrat la nivelul județului Satu Mare și zonelor învecinate |
| **1.2.2.** Reabilitarea/ modernizarea/ extinderea/ construcția și dotarea infrastructurii de turism în vederea punerii în valoare a patrimoniului turistic natural |
| **1.2.3. C**onstrucția și dotarea taberelor de elevi și preșcolari/ centrelor multidisciplinare de tineret |
| **1.2.4.** Dezvoltarea/ diversificarea serviciilor suport pentru activități de turism |
| **1.2.5.** Înființarea/ reamenajarea de trasee turistice și locuri de recreere folosind soluții prietenoase cu mediul |
| **1.2.6.** Promovarea la nivel național și internațional a județului ca destinație turistică |
| **1.2.7.** Promovarea de inițiative în domeniul turistic bazate pe parteneriat local |
| **1.3.** Creșterea competitivității sectorului agro-alimentar | **1.3.1.** Dezvoltarea infrastructurii suport pentru sectorul agro-alimentar |
| **1.3.2.** Susținerea/ promovarea dezvoltării biodiversității și certificării la nivel național și european a produselor locale |
| **1.3.3.** Sprijinirea antreprenoriatului în producția autohtonă și ecologică |
| **OS2. Mediu natural și antropic protejate, peisaj și patrimoniu cultural puse în valoare** | **2.1.** Îmbunătățirea condițiilor de mediu | **2.1.1.** Realizarea de împăduriri |
| **2.1.2.** Sprijinirea investițiilor în domeniul producerii de energie din surse regenerabile |
| **2.1.3.** Sprijinirea acțiunilor de protejare a mediului |
| **2.1.4.** Dezvoltarea infrastructurii verzi-albastre |
| **2.1.5.** Crearea de noi spații verzi/ zone de agrement |
| **2.2.** Îmbunătățirea procesului de gestionare a deșeurilor | **2.2.1.** Promovarea acțiunilor privind valorificarea/ reciclarea deșeurilor |
| **2.3.** Promovarea eficienței energetice și reducerea emisiilor de gaze cu efect de seră | **2.3.1.** Îmbunătățirea eficienței energetice a clădirilor publice |
| **2.3.2.** Îmbunătățirea eficienței energetice a clădirilor rezidențiale |
| **2.3.3.** Îmbunătățirea eficienței energetice la nivelul parcului de autovehicule utilizat de Consiliul Județean Satu Mare și instituțiile din subordine |
| **2.4.** Protejarea și valorificarea patrimoniului cultural | **2.4.1.** Revitalizarea patrimoniului construit |
| **2.4.2.** Valorificarea patrimoniului cultural intangibil, inclusiv prin digitalizare |
| **2.4.3.** Reabilitarea/ modernizarea/ extinderea, dotarea clădirilor cu funcțiuni culturale, inclusiv digitalizare |
| **2.4.4.** Dezvoltarea și promovarea agendei culturale a județului |
| **2.5.** Promovarea dezvoltării urbane durabile | **2.5.1.** Regenerare fizică a spațiilor publice |
| **2.5.2.** Regenerarea zonelor centrale din mediul urban |
| **2.5.3.** Amenajarea de locuri de joacă pentru copii, zone și echipamente pentru activități sportive de întreținere pentru tineri și adulți de tipul fitness în aer liber |
| **OS3. Conectivitate teritorială îmbunătățită, infrastructuri de bază pentru locuire și activități economice dezvoltate** | **3.1.** Îmbunătățirea conectivității și accesibilității la rețeaua TEN-T | **3.1.1.** Modernizarea rețelei de drumuri județene |
| **3.1.2.** Realizarea de acțiuni pentru îmbunătățirea siguranței circulației pe rețeaua de drumuri județene |
| **3.1.3.** Realizarea de variante de ocolire pentru localitățile urbane din județ |
| **3.1.4.** Dezvoltarea infrastructurii aeroportuare |
| **3.2.** Dezvoltarea transportului public și a intermodalității | **3.2.1.** Modernizarea infrastructurii de transport public județean |
| **3.2.2.** Dezvoltarea intermodalității între serviciul de transport public județean și cel local |
| **3.2.3.** Dezvoltarea serviciului de transport public metropolitan |
| **3.2.4.** Promovarea transportului feroviar în contextul modernizării liniilor 400 Apahida – Dej – Baia Mare – Satu Mare și 402 Oradea – Satu Mare – Halmeu |
| **3.3.** Încurajarea utilizării modurilor de transport nepoluante | **3.3.1.** Dezvoltarea unei rețele de piste de biciclete la nivel județean |
| **3.3.2.** Modernizarea/ construirea de trotuare de-a lungul drumurilor județele, în interiorul localităților |
| **3.3.3.** Susținerea înnoirii parcului auto pentru persoane fizice și juridice |
| **3.3.4.** Dezvoltarea unei rețele de stații pentru încărcarea vehiculelor electrice |
| **3.4.** Dezvoltarea infrastructurii edilitare necesare prin modernizarea și dezvoltarea rețelelor de utilități și de telecomunicații și prin adoptarea de tehnologii inteligente | **3.4.1.** Reabilitarea/ modernizarea/ extinderea rețelelor de alimentare cu apă și de canalizare |
| **3.4.2.** Reabilitarea/ modernizarea/ extinderea rețelelor de alimentare cu gaze naturale |
| **3.4.3.** Reabilitarea/ modernizarea/ extinderea rețelelor de iluminat public stradal |
| **3.4.4.** Dezvoltarea infrastructurii TIC |
| **OS4. Servicii de sănătate și educație performante, incluziune și protecție socială** | **4.1.** Asigurarea și dezvoltarea unor medii care să sprijine depășirea situațiilor de dificultate, prevenirea și combaterea riscului de excluziune socială și promovarea incluziunii sociale | **4.1.1.** Reabilitarea/ modernizarea/ extinderea infrastructurii sociale |
| **4.1.2.** Reabilitarea/ modernizarea/ construcția de locuințe pentru tineri, locuințe sociale și de necesitate |
| **4.1.3.** Dezvoltarea de structuri de sprijin pentru creșterea copiilor (creșe, servicii alternative) |
| **4.1.4.** Dezvoltarea/ îmbunătățirea serviciului de asistență socială comunitară |
| **4.1.5.** Consolidarea serviciilor adresate persoanelor cu dizabilități |
| **4.1.6.** Dezvoltarea serviciilor sociale de prevenție |
| **4.1.7.** Dezvoltarea de servicii de îngrijire la domiciliu pentru persoanele vârstnice |
| **4.1.8.** Promovarea participării populației la activități sociale, inclusiv activități de voluntariat |
| **4.2.** Asigurarea accesului egal la asistență medicală prin dezvoltarea infrastructurii și serviciilor, inclusiv la asistență medicală primară | **4.2.1.** Reabilitarea/ modernizarea/ extinderea infrastructurii de sănătate |
| **4.2.2.** Dezvoltarea/ îmbunătățirea serviciului de asistență medicală comunitară |
| **4.2.3.** Dezvoltarea serviciilor de îngrijire la domiciliu |
| **4.2.4.** Dezvoltarea serviciilor medicale cu caracter preventiv |
| **4.2.5.** Realizarea și implementarea unei politici locale de dezvoltare a rețelei de medici de familie în mediul rural |
| **4.3.** Consolidarea unui învățământ dinamic și atractiv, adaptat cerințelor pieței muncii, vector al dezvoltării inteligente | **4.3.1.** Reabilitarea/ modernizarea/ extinderea/ echiparea și flexibilizarea spațiilor de învățare din cadrul unităților de învățământ |
| **4.3.2.** Susținerea acțiunilor de digitalizare a învățământului |
| **4.3.3.** Armonizarea serviciilor educaționale cu nevoile de dezvoltare ale elevilor și cu cerințele de pe piața muncii |
| **4.3.4.** Dezvoltarea consorțiilor școlare și a învățământului dual |
| **4.3.5.** Sprijinirea integrării într-o formă de școlarizare a tuturor elevilor, inclusiv a celor care provin din grupuri marginalizate |
| **4.3.6.** Sprijinirea programelor de formare continuă pentru adulți (pe toată durata vieții) |
| **OS5. Servicii publice de calitate ridicată, susținute de capacitate administrativă consolidată** | **5.1.** Consolidarea capacității administrative | **5.1.1.** Dezvoltarea infrastructurii și serviciilor digitale în interiorul administrației |
| **5.1.2.** Dezvoltarea infrastructurii și serviciilor digitale în relația cu cetățenii |
| **5.1.3.** Dezvoltarea schemei de personal cu atribuții în dezvoltarea proiectelor cu finanțare externă nerambursabilă |
| **5.1.4.** Formarea continuă a personalului din administrația publică |
| **5.1.5.** Creșterea gradului de cooperare internă și externă |
| 5.2. Îmbunătățirea managementului dezvoltării teritoriale și al coordonării investițiilor | **5.2.1.** Dezvoltarea cu ajutorul instrumentelor de planificare strategică participativă |
| **5.2.2** Monitorizarea planurilor de acțiune aferente documentațiilor de planificare strategică |
| **5.2.3** Formarea de structuri asociative în scopul dezvoltării integrate a teritoriului și a serviciilor de utilitate publică |

Proiectele și acțiunile incluse în Strategia de dezvoltare a județului Satu Mare pentru perioada 2021-2030 sunt adresate întregii comunități, ele implicând deopotrivă instituțiile și administrația publică, mediul de afaceri, societatea civilă și, mai ales, beneficiarii finali ai rezultatelor implementării Strategiei, cetățenii Județului Satu Mare.

Stabilirea priorităților la nivel de intervenții a avut în vedere în primul rând importanța acestora pentru comunitatea locală, așa cum a rezultat din consultările publice care au avut loc. În acest mod, se creează premisele unui impact favorabil cât mai larg în rândul populației, prin situarea pe traiectoria de dezvoltare dorită de cetățeni și luarea în considerare, cât mai mult posibil, a doleanțelor și așteptărilor acestora.

De asemenea, în cadrul documentației se regăsește și un sistem de implementare și monitorizare a strategiei.

Strategia de Dezvoltare a Județului Satu Mare pentru perioada 2021-2030, a fost transmisă Agenției pentru Protecția Mediului Satu Mare pentru parcurgerea etapelor de reglementare conform Hotărârii de Guvern nr. 1076/2004 privind stabilirea procedurii de realizare a evaluării de mediu pentru planuri și programe.

Ca urmare a parcurgerii etapelor de reglementare, Agenția pentru Protecția Mediului Satu Mare a emis Decizia etapei de încadrare nr. 1209/ 05.09.2022 în vederea adoptării planului - “Strategia de Dezvoltare a Județului Satu Mare pentru perioada 2021-2030”.

Având în vedere cele de mai sus, în temeiul prevederilor art. 173, alin. (3), lit. d) din Ordonanța de urgență nr. 57/2019 privind Codul administrativ, cu modificările și completările ulterioare, **considerăm oportună și legală adoptarea proiectului de hotărâre** **privind aprobarea ,,Strategiei de Dezvoltare a Județului Satu Mare pentru perioada 2021- 2030”.**

|  |  |
| --- | --- |
| **Director executiv,**  **Ștern Felicia Cristina** | **Șef Serviciu Managementul proiectelor,**  **Barta Bianca Melania** |
| **Vizat juridic,**  **Roatiș Alina Ligia** | **Întocmit,**  **Filip Mihaela** |

Red /tehn: Filip Mihaela

Nr ex.5